І. Жалпы ережелер

**Оқушылардың ғылыми қоғамы (ОҒҚ**) - ғылымның техниканың, мәдениеттің әр түрлі саласы бойынша жетістіктерге жетуге, шығармашылық ойлау қабілетін дамытуға, интеллектуалды белсенділікке, дербестікке, өзінің қызметіне талдау тәсілін қолдануға, ғылыми зерттеу, ойлап тапқыш, тәжірибе экспериментальды жұмыстарда білім мен дағдыларын жетілдіруге, терең мағлұмат алуға ұмтылған оқушылардың ерікті ұйымы.

ОҒҚ қызметі мұғалімдердің жоғары оқу орны оқытушыларының және ғылыми мекеменің басқа да мамандарының басшылығымен берілген ережеге негізделіп асырылады. Берілген Ережеге сәйкес, қоғамның бір - екі секция жұмысына белсенді қатысуға ықылас білдірген 1-11 сынып оқушылары ОҒҚ мүшелері болып табылады. ОҒҚ мүшелерінің мамандардан кеңес алуға, оқу кабинеттерінің жабдықтарын пайдалануға, оқушылар кеңесін сайлауға және оған сайлануға мүмкіндіктері бар, оқушылар кеңесі мен ғылыми жетекшіден өз шығармашылық жұмысы жайында пікірін біле алады.

ОҒҚ мектепте құрылады және өзінің аты, ұраны, эмблемасы болады.

ІІ. Оқушылардың ғылыми қоғамының міндеттері

* Ғылыми білімдердің беделі мен түсініктілігін арттыруға жәрдемдесу;
* Оқу үрдісі мен зерттеу іскерлігінде оқушылардың танымдық белсенділігін, біліктілігі мен дағдысын, шығармашылық қабілетін дамыту;
* Оқушыларды ғылыми ізденістің әдіс - тәсілдерімен таныстыру;
* Ғылыми әдебиетпен жұмыс жасауға, материалды іріктеуге, талдауға, жүйелеуге, проблеманы айқындап ашуға және тұжырымдауға, ғылыми жұмысты сауатты дайындауға, пікірталас шеберлігін меңгеруге, отандық және әлемдік ғылым мен тәжірибедегі жетістіктер жайында аудитория алдында баяндамамен шығып сөйлеуге, экспериментке қажетті жабдықтарды қолдануға үйрету;
* Оқушылардың өзіндік кәсіби бағытын анықтауға көмектесу.

**ІІІ. Оқушылардың ғылыми қоғамының мазмұны және жұмыс құрылысы**

* Зерттейтін тақырыптың бағдарламасы мен жобаның жоспарын құру;
* Мекемелердің, ғылыми ұйымдардың тапсырған сұранысын орындау;
* Оқушылардың ғылыми қоғамына қатысушыларды қызықтырған проблемаларын зерттеуге байланысты жеке сұраныстарын қанағаттандыру;
* Экспедицияларға, олимпиадаларға, сайыстарға, турнирлерге, зияткерлік ойындарға, көрмелерге қатысу:
* Семинар, пікірсайыс, ғылыми конференцияларды өткізу;
* Дәріс, баяндама, хабарлама, шығармашылық есептермен шығып сөйлеуі;
* Ғалымдар мен ойлап тапқыштармен, мұражай, мұрағат қызметкерлерімен кездесулер

Оқушылардың қызығушылығына қарай ұйымдастырылған бірлестікке басшылық жасау;

 Оқушылардың әрбір шығармашылық жұмыстарының мазмұнында жинақтау, қорытындыға қосымша пайдаланған әдебиеттер тізімі, суреттер, сызулар, фотосуреттер, карталар, графиктер және ғылыми жетекшінің рецензиясы болуы керек, ғылыми жұмыстарды жасауға қойылатын талаптарға сай болуы қажет.

**ІҮ.Оқушылардың ғылыми қоғамының құрылымы және ұйымдастыру жұмыстары**

 ОҒҚ өзіне білімнің әр түрлі саласы бойынша секцияға біріккен, оқушылардың шығармашылық топтарын құрайды.

 ОҒҚ жоғары ұйымы қоғам мүшелерінің жиналысы болып табылады, оны жылына бір рет, есепті кезеңнің жинағын шығару, жаңа оқу жылына міндеттер анықтау жоспар бекіту, қоғамның кеңесін сайлау, ОҒҚ қызметіне байланысты іс - құжаттар және қарарлар қабылдау үшін өткізіледі.

 ОҒҚ қызметін жиналыс арасындағы кезеңде, жалпы жиналыста бір жыл мерзімге сайланатын оқушылардың кеңесі басшылық жасайды. өз құрамынан кеңес ОҒҚ төрағасын және хатшысын сайлайды. ОҒҚ кеңесі, ұйымдастыру мәселелерін шешеді, оқу жиындарын, конференция, көрмелер, экспедициялар, жиналыстар өткізу жұмыстарында ғылыми жетекшілерге және консультанттарға көмек көрсетеді, қалалық мектептердің ОҒҚ кеңесі және жоғары оқу орны студенттерінің қоғамымен бірлесіп әрекет жасайды.

 Оқушылардың кеңесі мектептің ғылыми - әдістемелік кеңесі басшылығымен жұмыс істейді.

 ОҒҚ мүшелерінің оқуы қажеттілік шамасына қарай кеңеспен бекітілген бағдарлама бойынша және шығармашылық жұмыстың тақырыбы негізінде ғылыми жетекшінің және консультанттың басшылығымен ұжымдық және жеке түрде өткізіледі, бірақ айына бір реттен аз болмауы керек.

**Ү. ОҒҚ - ға қатысушылар**

 Қоғам оқушылары ОҒҚ белсенді қызметі және нақты істелген жұмыстары үшін арнайы дипломдармен, мақтау қағаздарымен, сыйлықтармен марапатталады, экскурсиялық жолдамалармен ынталандырылады.

**ҮІ. Берілген ережеге 1-11 сынып оқушыларының жиналысында бекітілуі**

**ОҚУШЫЛАР ҒЫЛЫМИ ҚОҒАМЫНЫҢ**

**МАҚСАТЬІ:**

* Қоғамдық өмірге бейімделген интеллектуалды жеке тұлғаны қалыптастыру, оқушылардың шығармашылық қабілетін дамыту, еліміздің ғылыми дәрежесін жоғары деңгейге көтеретін ұрпақ даярлау.

**ОҚУШЫЛАР ҒЫЛЫМИ ҚОҒАМЫНЫҢ**

**МІНДЕТІ:**

* Оқыту үрдісінде жеке тұлғаның өзіндік дамуына ықпал етуші тәрбие мен білім беруді ұштастыру;
* Оқушылардың ғылыми зерттеуге қызығушылығын арттыру, шығармашылық қабілетін таныту және дамыту;
* Ғылыми ізденудің әдістерін оқыту. Шығармашылық сипаттағы жеке тұлғаларды тәрбиелеу;
* Оқушылардың өмірлік және азаматтық көзқарастарын қалыптастыруға, жоғары адамгершілік қасиеттер мен рухани мәдениетін дамытуға белсенді түрде көмек көрсету;

**Күтілетін нәтиже:**

* Ашық коммуникативті, әр ортада орын табатын
* Өз білімін дұрыс пайдалана білетін
* Өткенді білетін, бүгінді түсінетін, ертеңіне сенімді адам болатын.
* Алдына мақсат қойып, оған жол таба білуші
* Ғылымға үлесін қосатын.
* Танымдық белсенділіктері мен шығармашылық қабілеттерінің дамуы.